**Uzsa Község Önkormányzata Képviselő-testületének 1/2023. (I. 25.) önkormányzati rendelete**

**a temetőkről és a temetkezés rendjéről szóló 10/2013. (XII.19.) önkormányzati rendelet módosításáról**

Uzsa Község Önkormányzat Képviselő-testülete a temetőkről és a temetkezési tevékenységről szóló 1999. évi XLIII. törvény 6. § (4) bekezdésében, a 41. § (3) bekezdésében kapott felhatalmazás alapján, az Alaptörvény 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva a következőket rendeli el:

**1. §**

A temetőről és a temetkezés rendjéről szóló 10/2013.(XII.19.) önkormányzati rendelet bevezető része helyébe a következő rendelkezés lép:

„Uzsa Község Önkormányzat Képviselő-testülete a temetőkről és a temetkezési tevékenységről szóló 1999. évi XLIII. törvény 6. § (4) bekezdésében, a 41. § (3) bekezdésében kapott felhatalmazás alapján, az Alaptörvény 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva a következőket rendeli el:”

**2. §**

A temetőről és a temetkezés rendjéről szóló 10/2013.(XII.19.) önkormányzati rendelet 7. § b) pontja helyébe a következő rendelkezés lép:

*(A temetőben tilos:)*

„*b)* Sírhely körül beton lépcsőt, padot vagy egyéb tárgyat elhelyezni”

**3. §**

A temetőről és a temetkezés rendjéről szóló 10/2013.(XII.19.) önkormányzati rendelet 11. § (1) bekezdése helyébe a következő rendelkezés lép:

„(1) A temetőben végzendő minden munkát – kivéve a hozzátartozók részéről történő sírgondozást és a temetési hely növénnyel való beültetését és díszítését – a temető üzemeltetőjének – a munkavégzés megkezdése előtt legalább 10 nappal – írásban be kell jelenteni a Lesenceistvándi Közös Önkormányzati Hivatal székhelyén, 8319 Lesenceistvánd, Kossuth u.145 (a továbbiakban: Hivatal), megjelölve a munkálatok várható időtartamát. Síremlék állításának vagy felújításának szándéka esetén a bejelentéshez mellékelni kell a síremlékről készült méretarányos rajzot és a sírfelirat szövegét. A bejelentés elmulasztásáért a munkát végző kivitelező és megrendelő is felel.”

**4. §**

A temetőről és a temetkezés rendjéről szóló 10/2013.(XII.19.) önkormányzati rendelet 19. §-a a következő (5) bekezdéssel egészül ki:

„(5) Urnasírba legfeljebb 4 urna helyezhető el. ”

**5. §**

A temetőről és a temetkezés rendjéről szóló 10/2013.(XII.19.) önkormányzati rendelet 20. §-a helyébe a következő rendelkezés lép:

**„20. §**

(1) A temetési hely kijelölését az eltemettetőnek az üzemeltetőtől kell kérni. A temetési szándékot a megváltott temetési helyek igénybevételekor és mindenkor be kell jelenteni az üzemeltetőnek. Ugyancsak be kell jelenteni bármely okból bekövetkező sírnyitási, temetési hely felbontási szándékot. Ilyen esetben a bejelentéskor be kell mutatni a temetési hely megváltását igazoló számlát vagy befizetési csekket egyéb iratot, mellyel bizonyítani vagy legalább valószínűsíteni lehet a rendelkezési jogosultságot.

(2) A koporsós rátemetéshez sírnyitási engedély szükséges. Az engedélyt az üzemeltető felé be kell mutatni.

(3) Újonnan megkezdett sorokban csak a soron következő sírhelyet lehet igényelni.

(4) A temetőben lévő sírboltok felnyitásához minden esetben, a sírok felnyitásához a 25 éves porladási idő eltelte előtt az illetékes hatóság engedélye szükséges.”

**6. §**

(1) A temetőről és a temetkezés rendjéről szóló 10/2013.(XII.19.) önkormányzati rendelet 1. melléklete az 1. melléklet szerint módosul.

(2) A temetőről és a temetkezés rendjéről szóló 10/2013.(XII.19.) önkormányzati rendelet 2. melléklete a 2. melléklet szerint módosul.

**7. §**

Hatályát veszti a temetőről és a temetkezés rendjéről szóló 10/2013.(XII.19.) önkormányzati rendelet

*a)* 1. § (3) bekezdése,

*b)* 18. § (1) bekezdése,

*c)* 19. § (4) bekezdése,

*d)* 21. §-a,

*e)* 1. melléklet 2. pont,

*f)* 1. melléklet 3. pont,

*g)* 2. melléklet 5. pont,

**8. §**

Ez a rendelet 2023. február 1-jén lép hatályba.

Táborosi László Dr. Benkő Réka Zsófia

polgármester jegyző

Kihirdetve: 2023. január 25.

Dr. Benkő Réka Zsófia

jegyző

*1. melléklet az 1/2023. (I. 25.) önkormányzati rendelethez*

1. A temetőről és a temetkezés rendjéről szóló 10/2013.(XII.19.) önkormányzati rendelet 1. melléklete a következő 1a. ponttal egészül ki:

„1a. Temetkezési szolgáltatók által fizetendő díj: 1.000,- Ft/alkalom.”

2. A temetőről és a temetkezés rendjéről szóló 10/2013.(XII.19.) önkormányzati rendelet 1. melléklete a következő 1b. ponttal egészül ki:

„1b. A temetőben üzletszerűen végzett vállalkozási tevékenység esetén alkalmanként fizetendő temető fenntartási hozzájárulás mértéke: 1.000,- Ft/alkalom”

3. A temetőről és a temetkezés rendjéről szóló 10/2013.(XII.19.) önkormányzati rendelet 1. melléklete a következő 1c. ponttal egészül ki:

„1c. Fenti díjak az ÁFÁ-t nem tartalmazzák.”

*2. melléklet az 1/2023. (I. 25.) önkormányzati rendelethez*

1. A temetőről és a temetkezés rendjéről szóló 10/2013.(XII.19.) önkormányzati rendelet 2. melléklet 4. pontja helyébe a következő pont lép:

„4. Az újravásárlási díj mindenkor megegyezik az újraváltás időpontjában érvényes megváltási díjjal.

4.1. Behajtási díj: 0,- Ft

4.2. Az árak az ÁFÁ-t nem tartalmazzák.”

Általános indokolás

A Veszprém Vármegyei Kormányhivatal törvényességi felhívásában foglaltak alapján szükségessé vált a Rendelet felülvizsgálata, figyelemmel a jogszabályszerkesztéssel kapcsolatos előírásokra is.

Részletes indokolás

**Az 1. §-hoz**

A bevezető rendelkezés módosítását tartalmazza.

**A 2. §-hoz**

A sírhely körül el nem helyezhető tárgyakról rendelkezik.

**A 3. §-hoz**

A temetőben végezhető munkák bejelentéséről rendelkezik.

**A 4. §-hoz**

Urnasírba temethető urnák számának meghatározását tartalmazza.

**Az 5. §-hoz**

A temetési hely, sírbolt felnyitásának szabályozásáról rendelkezik.

**A 6. §-hoz**

A mellékletek módosítását tartalmazza.

**A 7. §-hoz**

Hatályukat vesztő rendelkezéseket tartalmazza.

**A 8. §-hoz**

A rendelet hatályba lépéséről rendelkezik.

**Az 1. melléklethez**

A köztemető igénybevételi díjait határozza meg.

**A 2. melléklethez**

Temetőhely használati díjakat határozza meg.